

REFERAT DE APROBARE
  pentru Proiectul de hotărâre privind aprobarea încheierii unui protocol de colaborare între Ministerul Muncii și Solidarității Sociale și Comuna Șoldanu, având ca obiect asigurarea colaborării interinstituționale pentru implementarea proiectului „HUB de Servicii MMSS - SII MMSS” Cod MySmis 130963
Luând act de:
· Adresa Ministerului Muncii și Solidarității Sociale nr. 2023/DIB/26.10.2022, înregistrată la Primăria Comunei Șoldanu cu nr. 6939 din 08.11.2022;
· Hotărârea Consiliului Local al Comunei Șoldanu nr. 30 din 20.04.2022 privind aprobarea Organigramei resurselor umane și Statului de funcții de la nivelul Primăriei Comunei Șoldanu, Județul Călăraşi, în anul 2022;
· necesitatea asigurării resurselor materiale necesare informatizării furnizării serviciilor sociale la nivelul Comunei Șoldanu.
Ținând cont de prevederile:
· art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997:;
· art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· art. 7 alin. (2) din Codul civil al României, aprobat prin Legea nr.287/2009, republicată, modificată și completată;
· Legii nr. 24/2000 privind normele de tehnică legislativă pentru elaborarea actelor normative, rerepublicată, modificată și completată;
· art. 129 alin. (1), alin. (2) lit. b) și d), alin. (7) lit. n), art. 136 alin. (1), art. 155 alin. (1) lit. d), art. 211 din Ordonanța de urgență a Guvernului nr. 57/2019 privind Codul Administrativ. 
Luând în considerare prevederile:
· Ordonanței de urgență a Guvernului nr. 57/2019 privind Codul Administrativ, cu modificările și completările ulterioare:
· art. 129 alin. (1) - Consiliul local are inițiativa și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale.
· art. 129 alin. (2) lit. e) - Consiliul local exercită următoarele categorii de atribuții: atribuții privind cooperarea interinstituțională pe plan intern si extern;
· art. 129 alin. (9) lit. a) - hotărăște, în condițiile legii, cooperarea sau asocierea cu persoane juridice române sau străine, în vederea finanțării și realizării în comun a unor acțiuni, lucrări, servicii sau proiecte de interes public local.
Față de elementele de drept și de fapt prezentate,
În temeiul Ordonanței de urgență a Guvernului nr. 57/2019 privind Codul Administrativ, cu modificările și completările ulterioare:
· art. 139 alin. (1) - în exercitarea atribuțiilor ce îi revin, consiliul local adoptă hotărâri, cu majoritate absolută sau simplă, după caz;
· art. 139 alin. (3) lit. a) - se adoptă cu majoritatea absolută prevăzută la art. 5 lit. cc) a consilierilor locali în funcție următoarele hotărâri ale consiliului local: hotărârile privind bugetul local;
· art. 196 alin. (1) lit. a) - în exercitarea atribuțiilor ce le revin, autoritățile administrației publice locale adoptă sau emit, după caz, acte administrative cu caracter normativ sau individual, după cum urmează: consiliul local și consiliul județean adoptă hotărâri,
s-a inițiat Proiectul înregistrat în registrul special de evidență a proiectelor de hotărâri ale Consiliului local al Comunei Șoldanu cu nr. 80 din 16.11.2022, privind aprobarea încheierii unui protocol de colaborare între Ministerul Muncii și Solidarității Sociale și Comuna Șoldanu, având ca obiect asigurarea colaborării interinstituționale pentru implementarea proiectului „HUB de Servicii MMSS - SII MMSS” Cod MySmis 130963.
Considerând proiectul de hotărâre elaborat ca fiind necesar, legal și oportun, pe cale de consecință propun Consiliului Local al Comunei Șoldanu aprobarea acestuia în forma prezentată.

